
TOTO VYDANIE VENUJEME K 90. NARODENINÁM 
PROFESORA KAROLA PLICKU, NÁRODNÉHO UMELCA, 
KTORÝ AKO DÔVERNÝ ZNALEC A VYNIKAJÚCI ODBORNÍK 
S VEĽKÝM ZANIETENÍM ZAZNAMENÁVAL A UCHOVAL 
PRE BUDÚCE GENERÁCIE 
SLOVENSKÉ ĽUDOVÉ PIESNE A ROZPRÁVKY. 

NECH JE TÁTO KNIHA PREJAVOM NAŠEJ ÚCTY 
A VĎAČNOSTI VZÁCNEMU JUBILANTOVI. 


VLADIMÍR MINÁČ 
KAROLOVI PLICKOVI 


Karol Plicka je — pokiaľ ide o modernú slovenskú kultúru — zjav nielen 
zakladateľský, ale aj základný. Jeho význam sa v priebehu vyše polstoročia nezmenšil 
v onom plynutí času, ktoré býva osudné pre mnohé postavy a diela, naopak, iba sa 
ustálil, tak, ako sa ustaľujú časom nosné kamene v základe stavby. Je z takých 
základných osobností českého pôvodu, akými boli v iných oblastiach Ivan Hálek 
a Peter Jilemnický. Neviem si predstaviť súčasného slovenského sociológa, ktorý by 
nenazrel do lekárskych a ľudských skúseností Ivana Hálka, ani slovenského 
spisovateľa, ktorý by tak či onak nemusel reagovať na tektonické zmeny literatúry, 
ktoré prináša Jilemnického vystúpenie: takisto si nemožno predstaviť slovenského 
filmára, fotografa, zberateľa — etnografa, ktorý by či už vedome alebo nevedomky 
nepil z čistých plickovských prameňov. 


Je to zvláštny úkaz, ono splývanie a splynutie: Tu nejde o letmý, aj keď láskyplný 
pohľad, o návštevu či návštevy, o porozumenie zvonka — tu ide práve o splynutie, 
o novú identitu. V okamihu voľby je nevyhnutné vzdať sa celého dovtedajšieho života, 
výdobytkov na vlastnom území, všetkých svojich talentov a navyknutých predstáv, ba 
aj rodného etnického prostredia: treba opustiť všetky známe cesty — v mene čoho? 
V mene neznámej, neprešliapanej slovenskej prte. Pre Karola Plicku bol čas voľby 
osobite kritický — mal príliš veľa otvorených a nádejných ciest. Veľa ráz sa vracia 
k okamihom voľby a nikdy neľutuje: vidí sa mu, aj dodatočne, že Slovensko je preňho 
nie krajina medzi inými krajinami, ale osud a poslanie — najmä poslanie. ,„Sú 
poslania,“ hovorí, „ku ktorým je človek predurčený, ktorým jednoducho neujde.“ 
Teda neušiel. 


Bol to šťastný osud pre obidve strany. 


Pre Karola Plicku preto, lebo robil to, po čom túžilo jeho srdce, ktoré hľadalo 
dokonalosť v prostote. Pre nás preto, lebo vstúpil medzi nás v čase, keď buržoázia 
obrovským mlatom masovej výroby a masovej spotreby rozbíjala posledné zátišia 
slovenskej archaickej dediny. Ešte stihol vstúpiť na nezmapované miesta, počuť 
a zaznačiť nikdy nepočuté piesne, zastaviť na fotografiách čas a naopak, vo filmoch 
ukázať náš prapôvodný pohyb. Ako by sme sa poznali bez jeho práce? Z polovice? Zo 
štvrtiny? Je nepredstaviteľné, že by nebol: keby nebol, museli by sme si ho vymyslieť. 


Karol Plicka je človek až klasicky jasný. Na jeho fotografiách, v jeho filmoch a aj 
v jeho textoch sa opakuje jas, čistota, svetlo, deti, radosť, krása: je pozitívny a nič ho 
nemôže odvrátiť od historického optimizmu — je to optimizmus, po ktorom túži jeho 
duša. 


A ešte po niečom túžil: aby vytrhol krásu z pažeráka času. „Každý napísaný 
riadok znamená večnosť, každá zapísaná melódia trvácnosť.“ Víťazný zápas s časom 
sa dá dokumentovať najmä na jeho fotografiách. Ako povýšil okamih nad jeho 
historicky obmedzenú platnosť! Ako vedel zastaviť pohyb presne vo chvíli, keď skrz 
pohyb bolo vidieť obrysy večnosti! 


Vyčítalo sa mu, že jeho pohľad je slávnostne jednostranný či jednostranne 
slávnostný. Čo by sme mohli vyčítať Martinovi Benkovi? V obidvoch prípadoch išlo 
o to isté, bolo treba povýšiť krásu doznievajúceho na silu budúceho, bolo treba zachytiť 
harmóniu medzi prírodou a človekom, cez zánik sa mu prichodilo dotknúť večnosti 
— veď zánik a večnosť sú verní príbuzní. Plickovho Slovenska, kde „takmer v každej 
doline, ba niekedy i v každej dedine vytvoril si (ľud) svoj vlastný umelecký svet“, toho 
Slovenska, ktorého krása bola aj v rozličnosti, už niet, Svojbytná a rozličná ľudová 
kultúra sa odsťahovala do múzeí a skanzenov a zjednotene sa prezentuje na 
folkloristických podujatiach. Taký je už sveta beh — akáže tam pažiť! Ale legendárny 
hrdina matičných výprav, láskavý a tvrdohlavo húževnatý človek Karol Plicka trvá 
v našom národnom čase ako hodnota, bez ktorej sa dejiny našej súčasnej kultúry 
nedajú predstaviť. 


(I A. lia dvať 


EVA STUDENIČOVÁ 


EVA STUDENIČOVÁ 
PRED RODNÝM DOMOM 


EVA STUDENIČOVÁ 


NA PRIEDOMÍ 


11 


A 


- 


P“ x 
# 
ď 


U 1“ 
1. € 


Ť ! 
"u 
l 
1“ 


GAZDA 
Z MORAVSKÉHO JÁNA 


ŠUHAJ 
ZO ZÁHORIA 


ŽENA 
Z JABLONICE 


14 


MLADUCHA 
Z MORAVSKÉHO JÁNA 


GAZDA 
ZO SLOVENSKÉHO GROBU 


16 


| 
| 
| 
GAZDA 
Z JABLONICE 
17 


VAJNORY, 
CHODENIE S LESOLOU 

KEĎ SI JA 
ZASPIEVAM... 


SPEVÁČKA EVA STUDENIČOVÁ 
ZO SVÄTÝCH JÁNOV 
ROZPRÁVA O SVOJOM ŽIVOTE 


Narodzila sem sa ve Svätých Jánoch z rodičú chudobných. Maci byli Teréza 
Tomek a otec byli Froliján, obádvá z Jánú. Já sem teda Tomková rodzená, fčil sem 
Studenička Eva. Pán rechtor vzali z fáre, že sem jedenapadesátého roku narodzená. 
Tedy nebyli takové asentírky jak fčil, skrs to si žáden ani nefšímel, kolkého roku sa mu 
dzíťa narodzilo. Ňegdo si zapísal, a ňegdo aj né. Já sem ze šesci. Tré umreli a tré sme 
ostali: byli sme dvje sestry a jeden bratr. Múj otec byli pánský mlatec tovarichár, nuž 
chudobný čovjek, aj pánský výžinek sme žávali. Ked mi bylo šest rokú, uš sem mosela 
pásat krávy. Do školy sem chodzila enem v zírje. Šak sem sa ráda učila, aj písat a čítat 
sem sa naučila. Tedy sa neučilo ináč enem slovensky. Nemjela sem knižky, enem 
slabikár a tabulku. Šak mijeli knižky dzeci, keré byli bohaté. Do školy sem chodzila od 
šesci až do dvanásci. Potom sem eném pásala. Na pasinku nám bylo veselo: spívávali 
a krepčili sme a hráli sme sa celý deň. Kady sem chodzila, fady sem si spívala. Nuž, já 
sem si spívala dycky. Nebylo téj pjesničky, kerú bych nevjedzela. Ked tu byl 
v Šestašedesátém Prajz — já si mjerkujem Prajza, jak keby to dnes bylo — došla korela. 
Tedy tady umreli z nčkterého domu aj tré porád rázem. Na pasinku sem onemocňela 
a prestala pásat. 


Ked sem ešče byla dzífča, už sem chodzila ke gajdošovi tancovat. Vjedzá oňi, co je 
gajdoš? Vidzeli oňi tý gajdy? Pravda, nevidzeli! Já ím teda povím, jaké je to: odratá 
koza, z tej kože sú gajdy a na tem potom gajdá jeden čovjek. Ked to nadul a puscil, tak 
ich tady vjec tych gajdošú. Svatojánský vjedzel dobre gajdat. Dycky dúpal nohú, ked 
gajdal. Pri tem sa čovjek mosel točit jak na ringišpíli. Ked do rána blečal, byla pod ňím 
taká jama, že moseli fúru písku dovést, aby to zarovnali. Ešče žije ten čovjek, ale už 
negajdává, ked je fčiléky muzikantú dost. Šak to bylo lepší pri gajdošovi. To byla aj pro 
dzeci pjekná muzika, fčiléky sa temu enem smjejú. Co byli vyrostlí, tí tancovali 
v hrubém šenku pri muzice: husle, basa, trúba, píščela a byla celá muzika. 


Po štrnástém roku sem už nepásala. Chodzila sem na tovarich do pánského 
výžinku. Chodzila sem né enem tady, ale aj do Rakús na roboty a na žňa. Aňi si nesmím 
zmyslet na mé trápeňí. Skrs to mi ešče bylo dobre, ked sem byla slobodná, ale ked sem 
sa vydala, už sem potom neužila žádnej dobroty. 


V dváadvacátém roku sem sa ponajprv vydala za Michala Šefca. Mjeli sme 
malúčko pola, ale to nám nestačilo, a proto sem aj fčil najvíc z tovarichu žila. Pán Buh 
nám dal pjet dzecí, ale tri mi umreli. Ve stavje sem byla neščaslivá! Bože múj, oče múj! 
Život múj byl samá bída a trápeňí, že ho žádná žena v mjestečku nemjela. Nuž, a skrs to 
preca dúho žijem. Nemožem im povidat, jakej sem já byla náturi. Tady sem sa 
vyplakala, odjela dálej, a už sem spívala. Najračí takú skočnú, ked sem mohla dobre 

poskakovat. Po patnásci rokoch mi muž umrel. Jak gdovica sem začala chodzit do 
Vídňa z nošama. Nakúpila sem vajec, pješky sem išla do Cahnova a potom po mašiňe 
do Vídňa. V noci sem na rinku prodala, ňeco sem si kúpila, co sem potrebovala, a išla 
sem dom. Bylo na tem malúčko, leda čovjek žil. Potom sem sa vydala za gdofca Štefana 
Studeňiča ze Závodi. Každý sme mjeli dvoje dzeci, ze Studeňičem sem mjela jedného 
syna. Patnást rokú sme žili dobre. Ked ale naše dzeci odrostli, nastali medzi nama 
hríchy a já sem víc roskošného života s ňím nemjela. Po prevrace miaj Studeňič umrel. 
Budú fčiléky v máji tri roky, jak sem byla velice nemocná. Aňi sem sa nemohla pohnút. 
Veru mja prekládali jak malé dzíťa. Už mi stríhli na dušu, skoro-li umrem, a Helena 
Vávrová sa modiila za ščaslivú hodzinu smrci. Šak sem sa aj já s ňú modlila, aby to spíš 
bylo, a ešče sem neumrela. Myslím si, ked je čovjeku sedemasedemdesát, že už je aj 
dost tych rokú. Ale skrs to nezufávám, Bože chráň, ešče sem ráda na sviece, ešče si 
ňekedy aj zaspívám a vječím tálem dycky. Už to Íčil ty mladzí nevjedzá aňi tak spívat, 
jak sme my starí spívávali. Aňi nevím, jaký je to včiléky svjet. Už nejsú ludé aňi tak 
veselí, jak bývali. Aňi tenkrát nebyli šecky tak na spjev, enem ňekerá, lebo to každú aňi 
tak neťešilo. Ňegdo má oblúbeňí hrubé v klebetách, nuž a já sem mjela oblúbeňí spívat. 
Ráda sem išla tam, de byli ludé veselí. Muziku sem velice oblubovala, aňi jedna 
nemohla byt beze mja. Po nešpori sme začali tancovat, ale o ósmej hodziňe večer 
moselo byt už každé sedlácké dzífča doma. V zímje po večerky chodzili sme na prástky. 
To byl múj najveselejší život: sem došli aj chlapci, hrám a spjevu nebylo konca. Pri 
šeckém sem já byla najvječí vývoda. Byla sem veselá dycky. Mje sa plakat málo scelo: 
enem ked mja vybili, tedy sem plakala. 


Sama sem si nezložila ňigdaj, enem co sem čula. Já nevím, do skládá pjesňičky. 
Nuž, do to skládá? — Na svadbje mja mijcli bárde rádzi. Fšady kričali: ,„Tetko Évo, sem 
pote, pomožete mi spívati“ Já nevím, co sem mjela: jak sem pjesňičku bárde očula, 
v noci mi to došlo šecko do hlavy a ráno sem to už vjedzela a už sem to potom 
nezapomenula. Ešče mi to donde do hlavy šecko aj fčil, ked sedzím sama pod praslicú 
a pradem pro ludzí a tak sa ze dňa na deň chudobňe živím. Už bych to aňi já tak 
nevytahla jak volakedy, ked sem byla mladá. Už neňi tej pare! Ja, de sú tý čase! Už sú 
tam! 


Bože múj, aňi í neňi, co by tak vjedzela ty staré piesňičky spívat, jak já sem 
vjedzela! 


Šľudovič úz 

Išlo dzífča na trávu k zelenému háju 
postretel ju vývoda, na koňíčku vývoda, 
hej, na koňi! 


„Pot k nám, dzífča, slúžici, budem ťi placici, 
štyri krávy ve dvori, truhla šatú f komori, 
eja, hoja!“ 


Ked do dvora fkročila, ve dvori ňic neňi, 
enem hloža u hlože, na ňi vývoda leží, 
eja, hoja! 


„Pot ty, dzíťča do lože, inádž byt nemože, 


už ťi otec, maci tvá, aňi šecka rodzina 
nepomože!“ 


ZAT] 


„Dočkaj, milý vývoda, nech svjetlo zahasím!“ 
Jak svetlo zahasila, ven oknem vyskočila, 
eja, hoja! 


Jak svetlo zahasila, ven oknem vyskočila, 
k zelenému hájíčku vesele pospíchala, 
eja, hoja! 


Och, hájíčku zelený, co se tak zeleňáš, 
šak ty tady, hájíčku, žádnú veselost nemáš, 
eja, hoja! 


Nečuduj sa, dzevenko, tej mojej zelenosci, 
ale sa ty počuduj tvojej mladej chytrosci, 
eja, hoja! 


Jaks vývodu sklamala, ven oknem skočila, 
k zelenému hájíčku veseles pospíchala, 
eja, hoja! 

II. 


F síňi dolinečka, v izbje rovinečka, 
nepúščaj si, milá, každého synečka! 


Jak ho nemám puscit, ked mja pjekňe prosí: 
„Otevri mi, milá, povíme si cosi!“ 


Jak mu otevrela, on ju v líčku objal,“ 
za její dobrotu pjekňe dzekoval: 


3>Dzekujem ťi, milá, za tvoju dobrotu, 


pec 


žes mi otvírala ve štvrtek, f sobotu 


A já tebje, milý, a já tebje za to, 
žes nám ušlapával pod okénkem blato! 


„Pod okénkem blato, hore humnem chodňík, 
povjedz mi, má milá, mám-li ešče dojít?“ 


Já ťi nezakážem, aňi nevykážem, 


ale ťi chodňíček kameňím zahádžem. 


Kameňím takovým, co by splesňivjelo, 
co by mé srdénko na ťa nemyslelo. 

Za našú stodolkú zahúkala sova, 
došli mi na mysel méj mamičky slova. 


Méj mamičky slova, milého cichá reč, 
nedbala bych s milým treba vandrovat preč. 


Vandruj, milý, vandruj treba na kraj svjeta, 
enem nepovídaj, že sem já sirota! 


„A kebys ty byla ubohá sirota, 
nenosívala bys vjeneček ze zlata, 


než bys ho nosila ze zelenej rúty, 
jak ho nosívali ubohé siroty.“ 


Siroty, siroty, šak zvúle nemáme, 
to je naša zvúla, ked si zaspíváme! 


De nás ludé čujú, tam si zaspíváme, 
a de nás nečujú, tam sa vyplačeme. 


De sirota plače, pod ňú sa zem trase, 
de suza odpadne, znameňí zostane. 


30 


IV. 


Bb. (841-44) Zn 


Za našíma humny 
orech malovaný, 
dože ho maloval, 
barvy nelutoval. 


Maloval ho malér 

z vysokého neba, 

šak on dobre vjedzel, 
kolko barvy treba. 


Svatojanské dzífky 
trema rady stáli, 
na barvu skládali, 
kerá groš, kerá dva, 
kerá púl torala. 


31 


a O A 
z TÍ kl i 
um „500 VESOERE vurt—— 


Na tem straském poli pri tem pivovari 
šlahajú vojáčka s tenkýma prútami. 


Ked po štvrté išél, profúsovi rekel: 
„Bože múj, Oče múj, už dál ít nemožem!“ 


„A já ťi, vojáčku, já ťi nepomožem, 
popros Boha svého, snad ťi on pomože! 


Mosels byt, vojáčku, mosels byt bolavý, 


ked po tebje ostal chodňíček krvavý! 


Keby ťa, vojáčku, tvá maci vidzela, 
mosela by plakat, pohlédňa na tebja!“ 


VI. 


Zaspala nevjesta v zelenej dubiňe, 
došla k ňí svekruša: „Staň, nevjesto, hore! 


Staň, nevjesto, hore, snad sas už vyspala, 
podoj si své krávy, kerés nám dohnala!“ 


„Šak ste vy vjedzeli, že nejsem bohatá, 
že vám nedovedem kravičky do dvora. 


Šak ste si mjeli vzít nevjestu bohatú, 
čo by vám dovédla kravičku rohatú. 


Šak vy ste vjedzeli, že sem sirútečka, 
že vám nedovedem aňi telátečka.“ 

Zaspívaj, slavíčku, rozveseluj pole, 
snad aj rozveselíš to srdénko moje! 


To srdénko moje veselé byt nesce, 
leží ono, leží, jak skala pri cesce. 


Jak skala pri cesce, ten mlynársky kameň, 
šuhajova láska šecka leží na ňem. 


Umrem vám, mamičko, pro ftáčka jedného, 
lebo sa mi vrezal do srdénka mého. 


| „Neumíraj, cérko, pro ftáčka jedného, 
| v poli je ftáčkú dost, chycíme druhého!“ 


Neňi to ten ftáček, co po poli létá, 
[I než je to ten ftáček, co podlá mja sedá. 


Podlá mja, podlá mja, podlá bočka mého, 
| podlá bočka mého, líčka červeného. 


VIII. 

Kamaráde Janku, Trecí zámek Frašták, 
vím ja sedem zámkú! vrác sa, milý, naspák! 
Šeckých sedem povím, Štvrtý je Debrecín, 

co se neomýlim. a já sa nevrácím. 
Prvňí zámek Míneš, Pátý zámek Budzín, 
odkad, milý, ideš? a já nezabúdzím. 
Druhý Nové Zámky, Šestý zámek Ňitra, 
idem od fjajarky. budz, má milá, chytrá! 


Sedmý je Komárno, 
už je, milá, darmo! 

IX. 


Vijej, vjetríčku, po dole 
zhodz jabúčko lebo dvje! 


Nezhadzuj mi červivé, 
neš to pjekné červené! 


V červivém je červíček, 
a v červeném Jaňíček. 


Mám ho v dary poslaci, 
komu sa mám dostaci. 


Mám milého ve vojňe, 
dycky na mja skazuje, 


bych sa nevydávala, 
abych naňho čekala. 


Abych naňho čekala 
do svatého Michala, 


po Michale ten týdeň 
mám ho čekat každý deň. 


Jeli, jeli tré pánové, 
tré vojánskí husárové. 


Jeli cestú, aj necestú, 
až dojeli k temu mostu. 


Pod tým mostem pacholátko 
a to bylo nemlúvňátko. 


Jeden praví: „Vezmime ho!“ 
a ten druhý: „Nechajme ho!“ 


A ten trecí, ten byl z Boha, 
vzal pachola do hintova. 


Ked do mijesta doíždžali, 
na richtára sa pýtali. 


„Daj, richtáru, vyzvoňici, 

nech sa temu najde maci 


Ked ponajprv vyzvoňili, 
hned sa ženy pozbíhali. 


Ked po druhé vyzvoňili, 
hned sa gdovy pozbíhali. 


Ked po trecí vyzvoňili 
hned sa pany pozbíhali. 


Ešče tady jednej neňi: 
richtárovej Kateriny. 


„Tu máš, Kačko, pacholátko, 
to malučké nemlúvňatko!“ 


XI. 


Mb Potoma bubo [1 Fo-46) 

m ————— 
et 


Na holíckém šírém poli, „Tvéj mamičky doma neňi, 
šuhajova svadba stojí. oňi ležá v černej zemi, 
Stojí, stojí, smutná bude, v černej zemi neoranej, 

na ňu šecko vojsko pújde. sedem rokú nekopanej.“ 
Šecko vojsko, šeci páňi, „Zandzite mi pro tacíčka, 
že je šuhaj malovaný. že už sedám na koňíčka!“ 
„Zandzite mi pro mamičku, „ Tvého oca doma neňi, 

že už pripínam šabličku!“ oňi ležá v černej zemi, 


v černej zemi neoranej, 
sedem rokú nekopanej.“ 

XII. 


a O p> la- 


dary 


Rozmarín zelený za stolem rozkvitá, 
voláčí šuhájek ode mja ho pýta. 


Nepýtaj, nepýtaj ode mja od samej, 
ale si ho pýtaj od mamičky mojej! 


Né tak od mamičky jako od tacíčka, 
esli mi zdovolá rozpletat vínečka. 

XIII. 


Co ty, Pavle Vínko, co robíš v temňici? 
„Zabil sem Kačenku v Trhových ščepňici. 


A já sem ju zabil, sama si je vina, 

| sama si je vina, že mja nelúbila.“ 

| » 

Kady je rosička z travičky strasená, 
tady je Kačenka do vody vlečená. 

XIV. 


(1:54) un Potom dnb á ore. 
a on o S ODO 


Nad uherskú krajinú A vy páňi zemané, 
jasné suňíčko svící, už ste dozemaňili, 
ej, chudoba sa raduje, ej, už mosíte bojovat, 
že sa í už polahčí. jenerála posúchat. 


Už Košuda bojuje, 
% ňigdo neví, de on je, 
ej, ve festunku v komori, 


Vindzižgrétovém dvori. 


XV. 


de A ASA ŠSÁHI—LIDOT—T—DTE—Y „a 


Už sa ten múj milý preč odbírá, 
ňigdo za ňím dvere nezavírá. 


„Vyndzi ven, vyndzi ven, poťešeňí, 
na jedno slovečko rozlúčeňí!“ 


Vyšla ven, vyšla ven, zaplakala, 
z tej dalekej cesty rozmlúvala. 


„Nechodz ty, múj milý, prez hory sám, 
mrcha já novinu na tebja znám! 


Ked pújdeš prez hory, oberú ťa, 
ked sa budeš bráňit, zabijú ťa.“ 


„A já sa, má milá, nebojím sa, 
mám šabličku ostrú, vysekám sa!“ 


XVI. 


A CH) 


Per Year 
a“ ——— 4.1 1 —K 
[orol 


U mého oca, u méj matere 
stojí tam limba na prostred dvore. 


A na tej limbje drobné ímelí, 
na tem ímelu ftáček jarabý. 


Ftáčku jarabý, povjedz že mi, 
co je ve svjece čažší vjezeňí? 
První viezeňí s milým rozlúčeňí, 
druhé vjezeňí, ked sa zle ožeňí. 


Čažký je, čažký kameň mlynársky, 
ešče je čažší ten stav manželský. 

XVII. 


a TE TEEN .. 


V svatojánských pjekných lesoch kukučky kukajú, 
svatojánskí úradové na vojnu chytajú, 
pod okénkem stojá, 
na šuhajka strojá: 
>: Vyndzi, šuhaj, malúčko ven, tvá milá ťa volá!“ 


Švárný šuhaj v maštalence vrané koňe češe, 
ohlédá sa z boka na bok, co mu milá nese. 
,„Nesem ťi závdavek, 
puta, retaz, zámek, 
že už mosíš maširovat pod ňitranský zámek.“ 


Švárný šuhaj v maštalence pucuje koňíčka, 
ohlédá sa z boka na bok na svého tacíčka: 
„Múj tacíčku starý, 
robotú zedraný, 

a ked bych mjel pomáhat, mosím ít do vojny!“ 

Švárný šuhaj v maštalence pucuje šabličku, 
ohlédá sa z boka na bok na svoju mamičku: 
, Má mamička milá, 
čažkos mja chovala, 
keds mi za groš lebo za dva chleba kupovala!“ 


Svatojánskí úradové tvrdého srdečka 
| a dali si ponalévat červené vínečka. 


A ked ho popili, 
tak si radu brali, 
kerého by šuhajíčka na vojnu dostali: 
bohatého škoda, 
ten nech robí doma, 
a chudobný nebožátko mosí maširovat. 

XVIII. 


a 


TE TE OVER OE rá 


2 —. o Ka dvo ra ana 


Et 


6o0-ka ďo-G— ma, ku 6. — kado-li "4: 


Medzi dvjema horama huboká dolina 
očula sem, múj milý, že je zlá novina! 


A novina, novina, za novinú ide, 
že už múj najmilejší k inej chodzit bude. 


A ked chodzí, nech chodzí, nech ho Pámbuh sprovodzí 
a Šak ja mám fjajíra v sedmohrackej zemi. 


Ej, a ked mja povezú tí Sedmohračané, 
budú za mnú naríkat tí Svatojáňané. 


Ej, a ked mja povezú pres sekulské vfšky, 
budú sa mi červeňat na méj hlavje stužky. 


Ej, a ked mja povezú pres sekulské lúky, 
budú mi tam podávat Sekulané ruky. 


Ej, a ked mja povezú dúle od Nadáša, 
budú za mnú kričat: ,„Sekulanko naša! 

Sekulanko naša, vrác sa od Nadáša, 
my ťi zaplacíme od tvého sobáša!“ 


A já sa nevrátím, bár by ste mja sceli 
a já mám fjajíra v sedmohrackej zemi. 


V sedmohrackej zemi fjajír sa mi žeňí, 
aňi mja nevolal na jeho veselí. 


Šak aj já sa budem na druhú ňedzelu, 
aj já nezavolám jeho mladú ženu. 

O 


U sa ro ko ja a NON NO 


Švéc po hrádzi jede, 
Žena sa mu smjeje, 
že sa mu kopyta rojá, 
co sa s ňima dzeje? 


Ach, muži múj, muži, 
šecko sa nám množí: 

aj kameň sa nám oprasil, 
cos na ňem túk koži! 


Také tá dzevečka 
trojnohá stolička, 
aj tá sa nám otelila, 
jako jalovička. 


Piglátko malý, 

co sa koža hladzí, 

aj to také povídalo, 
že bude mjet mladý. 


Potach sa ohrebil, 

a kňíp sa ožeňil, 

svadby sem sa nenadála, 
keds ty doma nebyl. 


Smola sa roztékla, 
dratva sa rozplétla, 
šecky šidla dohromady 
ze ševcem do pekla. 


XX. 


Tak mja moja hlava bolí, 
že sem sa já nevyspala po svéj vúli. 


Bolí, bolí, pobolívá, 
plače ve mje mé srdenko, až ondlívá. 


Mé srdenko zarmúcené, 
ved je ono na tri strany rozdzelené. 


Jedno ide hore k Vídňu, 
a to druhé k Šamorínu, k Šamorínu. 


A to trecí, sama nevím, 
za šuhajkem černookým, černookým. 


XXI. 


Neňi teho krajčíra v svjece širokého 
co by mi on šil z kvjetu makového. 


„Ked ti budem šaty šit z kvjetu makového, 
ty mi mosíš hedbáf prást z déšča májového!“ 


Ked ťi budem hedbáťf prást z déšča májového, 
ty mi mosíš boty Šit z roška jeleňího! 


„Ked ťi budem boty šit z roška jeleňího, 
ty mi mosíš dratvy prást z ofsa zeleného!“ 


Ked ťi budem dratvy prást z tej ovesnej slámy, 
ty mi mosíš postel stlat na cichém Dunaji. 


„Ked ťi budem postel stlat na cichém Dunaji, 
ty mi mosíš na ňu lést suchýma nohami!“ 


Ked ťi na ňu polezem suchýma nohami, 
ty mi mosíš prisahat v Prešporku pret páni! 

XXII. 


—— 
Epri— 


Zaspívaj, slavíčku, ej, v zeleném hájíčku, 
mjela sem fjajíra, ej, bylo mu Jaňíčku! 


Zaspívaj, slavíčku, ej, v zelenej dubiňe, 
nech mi Janíčkové, ej, méno nezahyne! 


Slavíček neore, ej, aňi nerosívá, 
sedne do hájíčka, ej, vesele si spívá. 


Slavíček neore, ej, samé sa mu rodzí, 
černooké dzífča, ej, sama za mnú chodzí. 


XXIII. 


(1. 90-%4— 


Létala, létala bílá hus nad vodú, 
zaplakalo dzífča nad svojú slobodú. 


Járeček široký nemožem prekročit, 
dondzi mi, duša má, lavečku priložit! 


„Darmo na mja voláš, darmo na mja kričíš, 
tvrdo sem zaspala, fčil mja neobudzíš.“ 


Faleš, milá, mlúvíš, že ty tak tvrdo spíš, 
len mi pravdu povjedz, že za mja nestojíš! 


Nestojíš, nestojíš, ale stáci budeš, 
na moje slovečko spomínat si budeš. 


„Na moje slovečko zapomenem lachko, 
ale na tvú lásku, múj šuhajku, čažko!“ 

XXIV. 


O PO A rn — 
PA a lano a 


Koválané, Koválané, 
máte domy poválané! 


Koválanú doma neňi, 
jeli do hor pro kameňí. 


Pro kameňí, pro široké, 
pro to dzífča černooké. 


Než kameňa nalámali, 
švárné dzífča namlúvili. 


Ej, pot ty, dzífča, pot ty za mja, 
nebude ťi krivda žádná: 


štyri jamy žita máme, 
nebozícem vyvftáné, 


štyri jamy aj dvje bečky, 
orechové škarúpečky. 


Štyri myši obahňené, 
to sú naše krávy dojné, 


dva potkany podkované, 
to sú naše koňe vrané. 

Vídeň milý, Vídeň, 
šak seš mi moc vinen, 


nemohel sem vyjet 
až na devátý deň! 


Ale ked sem vyjel 
na to pusté pole, 


zatočila sa mi 
má hlavička kolem. 


Jeli za mnú, jeli 
tré Svatojurané, 


XXV. 


že sem ve špitáli 
v Linci pri Dunaji. 


oňi mi stavili 
moje koňe vrané. 


Do ste tady od nás 
z mjestečka ze Gbelú, 


odkážte, odpíšte 
pro mú ženu mladú! 


Pro mú ženu mladú, 
pro mé dzeci drobné, 


esli mja scú vidzet, 
nech dojedú pilňe, 

XXVI. 


[ER — u jaka + 


She, 


Jakos ty, Janošku, pres ty hory prešel, 
tuším ťa slavíček pod krídelkem nésel! 


Nebyl to slavíček, byla jastovjenka, 
ona mja zanésla k milej do okénka. 


Né tak do okénka jako medzi dvere, 
tam sa zhovárali dvje srdénka vjerné. 


XXVII. 


1 


Jak sem išel k Ančulence, 
k mojej milej fjajírence, 


zastretel mja černý psíček, 
zalehel mi na chodníček. 


Hádzal sem mu z chleba kúrky: 
„„Pusť mja, psíčku, do komúrky!“ 


Do komúrky sem sa dostal, 
s Ančulenkú sem sa vyspal. 


Vyspal sem sa, ale málo, 
keď už bylo bílé ráno. 


Ančulenko, duša moja, 
lúbi sa mi barva tvoja, 


lúbi sa mi barva tvoja, 
Ančulenko, duša moja! 

XXVIII. 


U [TÁ ZONE JE VERONY VE, 
A a zam OV 0 O Z JE. ZR ZAC A“ KC 
NT OE — k — O 
——- rm vonu EEEEV EE V | o a — A 


Ej, u Hoštetna u samého, 
ej, zabili pána Husajiho. 


Ej, zabili ho, nebyl vinen, 
ej, šecko Hoštetno stálo pri ňem. 
Šecko Hoštetno, šeci páňi, 
jaj, že byl šuhaj malovaný. 


XXIX. 


Co se stalo vnovje v mjesce Svatém Jáňe? 
Že sa utopili dvje panenky švárné. 


Jednej bylo Bjetko, druhej Katerinko, 
bylo to, Bože múj, dvoje piekné ménko. 


Tá stará Tonková, ked sa zdozvjedzela 
zalamuje ruce, k Bučanom bježala. 


> 


Po brehu chodzila, plakala, volala: 
„Katerinko, cérko, de sas mi podzela? 


Neňi možnej vjeci, abys byla živá, 
na tolké volání by sas ohlásila!“ 


Na kohos, Kačenko, na kohos volala, 
keds tady retunku žádného nemjela? 


„Byla bych volala na moju mamičku, 
mjela sem čažobu na mojem srdečku. 


„Byla bych volala na mého tacíčka, 
ked mja zalévala bučanská voďička.“ 


Bučanská vodička, bodajs zrázu stékla, 
dvje panenky švárné z teho svjeta znésla! 


Tú Tonkovú našli hned ráno, ráňíčko, 
Bjetušku Léskovskú, až zašlo suníčko. 


A v Sekulech hrajú, v Svatém Jáňe zvoňá, 
dvje panenky švárné pochovávat strojá. 


Svatojánské zvony smutňe dozvonili, 
dvje panenky švárné do hrobu vložili. 


60 


XXX. 


fa ja 


S [AS a io in oi ra il na, a 
A Pos. 


A va K jú vrci Vo ra va — nt čka! 


Jak sem išel mimo mlýna, 
postretla mja moja milá: 
„Vrác sa, švárný šuhajíčku, 
povím ťi já smutnú novinečku. 


Co sem fčera večer čula, 
ked sem u muziky byla, 
smutnú, smutnú novinečku, 
jaj, že ty máš inú fjajírečku.“ 


Ked lem mosím, nech len mosím, 
lebo já tvúj prsteň nosím, 
prsteň se zlatým skélenkem, 
cos mi dala fčéra pod okénkem. 

XXX]. 


Co je po tem kameňú, Já sem sama taková, 
co pod vodú plyne, dvoch sem milovala, 
co je po tem dzífčaci, obádvá mja necháli, 
kerá dvoch miluje. ostala sem sama. 


Ostala sem samotná, 
jako tá hrdlička, 
kerá po poli létá, 
hledá sokolíčka. 


Lec, sokole, do pole, že ho vjerňe milujem, 
až k mému milému, ve svém srci nosím, 
skáž pozdravit nastokrát aby došel večer k nám, 
a povjedz to jemu: že ho pjekňe prosím! 

Rozhlédňi sa, šuhaju, 
na múj horklivý plač, 
alebo si mja vezňi, 
lebo mi vínek vrác! 


Nestaraj sa, má milá, 
o vínek zelený, 

bude ve Vídňi jarmak, 
kúpim ťi pozlácený! 


A nemáš ty, šuhaju, 
tolkej sumy peňez, 
abys ty mi zaplacil, 


A já si ťa nevezmem, 
vínek ťi nevrácím, 
rači ťi ho, duša má, 
peňezi zaplacím. 


moju čest mi navrácil, 


ej, zelený vjenec. 

Nerovnaj ty, šuhajku, 
zlato k zelenému, 

jak by tebja prirovnal, 
k mládencu pocťivému. 


XXXII. 


Čo ča sfa-uo van oja, 2 a9 ľa P ú o OV 
(1.42) “ 


Co sa stalo vnovje pod Cahnofskú fárú, 
Jóženku Turečku porúbali v hlavu. 


Už Jóženku vezú do ranšpurských zánkú, 
ešče sa ohlédá do Valových gankú. 


„Co sa tam, Jóženko, co sa tam ohlédáš, 
šak ty tam, Jóženko, tvéj mamičky nemáš?“ 


Bár nemám mamičky, šak mám fjajírenku, 
ona mi opere z krvi košelenku. 


XXXII. 


Ked sem sa mjel žeňit, byl sem turbovaný, 
išel sem namúvat, slúbit mi nesceli. 


Oca sem sa pýtal, esli mi céru dá: 
„Ked mi céru dáte, budeme rodzina.“ 


Otec mi povidal, abych zajtra došel, 
že až sa poradzá, potom mi povjedzá. 


Já sem zajtra došel, tak mi povidali, 
že peňez nemajú, svadbu nedzelajú. 


Vidzí maci céru celú zarmúcenú, 
pomenovala í celú dedzinu: 


»„ Vybíraj si, cérko, kerý sa ťi lúbí, 
bár peňez nemáme, svadbu udzeláme!“ 

Ešče byla cérka celá zarmúcená, 
koho ráda mjela, opuscit nescela. 


„Ked mi ju nedáte, pújdem s Pánem Bohem, 
fjajírenko moja, zostávaj tu sbohem! 


Sbohem tu zostávaj, zdraví ťi vinšujem, 
za fjajírsku lásku pjekňe ťi dzekujem!“ 


„Nedzekuj, nedzekuj, šak ešče dondeš k nám, 
v sobotu navečer pérko ťi prichystám!“ 


„Nechystaj, nechystaj pérka zeleného, 
enem si ty hledaj fjajíra iného! 


Bár ho hledat budeš, ale ho nenajdeš, 
takého fjajíra jakživ mjet nebudeš.“ 

XXXIV. 


Ghodzí šuhaj po ulici 
rozmýšlá si, kam rá íci. 


Esli hore k tej panence, 
lebo dúle k tej gdovjence. 


U gdovjenky dzeci plačú, 
u panenky chlapci skáčú. 


„»Dzi, šuhajku, kam ťi vúla, 
šak já nejsem závistlivá! 


Ked nevidzím, ňic neríčem, 
a ked vidzím, smutňe plačem. 


Ked nevidzím, ňic neríkám, 
a ked vidzím, smutňe vzdychám.“ 

XXXV. 


Išlo dzífča na trávu k zelenému háju 
postretel ju komisár, zalúbila sa mu. 


Pot ty, dzífča, k nám súžit k temu mému pánu 
ňic nebudeš robívat, cnem pásat pávú. 


Já k vám súžit nepújdem, máte nové vrata 
nemohli by k nám chodzit švárné pacholata. 
Já k vám súžit nepújdem, máte novú bránku, 

nemohli by nosívat pérka z maďeránku. 

Já k vám súžit nepújdem, máte nové dvera 

nemohli by k nám nosit režanové péra. 
A ked už í rok došel, pýtala si sužbičku, 
že pújde nahlédnúci tacíčka, mamičku. 
A ked ona dom došla, ňikoho nenašla, 


len najmlačí sestričku sedzet v okénečku. 


Och, sestričko najmlačí, de sú naša maci, 
de sú naša mamička, de sú naší šeci? 


Mamička nám umreli, oca Turci vzali, 
a tvojého milého do Pezinka hnali. 


XXXVI. 


Holubjenko sivá, 
si-Ii ešče živá, 
tu-li býváš? 

S1-li slova stálá, 
lebo sas vydala, 


jak sa míváš? 


„Já sem slova stálá, 
sem sa nevydala, 
sivý holúb, 

dyckys mi sluboval, 
a fčils mja zanechal 
prenevolnú. 

Já pújdem ke skale, 
budem čekat stále 
u chodňíčka, 

kady ludé pújdú, 
pýtaci sa budu 


na Jaňíčka: 


„> Vidzeli ste mého 
sokola sivého 

lacet k moru? 

Mjel on perí hladké, 
milováňí sladké 

k srcu mému.“ 


XXXVII. 


Smutňe slavík spívá v klecce zatvorený, 


ked si on spomíná na hájek zelený. ! 


Šak aj já, šak aj já smutňe vzdychám, : 
ked si já na lásku milého spomínám. 


Milý je za hory, a já z tejto strany, 
| srdénko zvázané s dvjema retazami. 


| Srdénko zvázané, do mi ho rozváže, 
milý je za hory, do naňho odkáže? o 


| Dondzi mja, múj milý, dondzi mja poťešit, 
dondzi na okénko ručičku položit. 


| Né tak na okénko, jako na srdénko, 
dondzi mja potešit, sivá holubjenko! 


Bár aj ty nedondeš, ale ty mi odkáž, 
| skázaňí ráda mám, jak ked bys došel sám! 

XXXVIII. 


Hoc OH cd HO —0— 


v nn  E 
I áý— 


Co je toto, má mamičko, co je toto se mnú? 
Mjela sem líčka červené, ale fčil mi biednú. 


To ťi, cérko, porobili šecko tmavé noci, 
protože sa nevyspaly tvoje černé oči. 


Už ty mosíš, má panenko, už tú míškú byci, 
už ťi dala paňi mama míšské šaty šici! | 


Šaty šijú, vlasy režú, habít oblékajú, 
princijáre, prebijáre pred mja predkládajú. 


XXXIX. 


Stala paňi ráno, 
skúrej než svitalo. 


Po dvori chodzila, 
čeládku budzila: 


„Staň, čeládko, hore, 


1<e 


už je ráno, zore! 


„Nestaraj sa, paňi, 
o naše stávaňí, 


enem sa postaraj 
o naše sňídaňí!“ 


XL. 


Anka Chválka mjela cérku, 
piekným ménem Katerinku. 


Ona skoro ráno stala, 
pred domečkem odmetala. 


Spuscil jí Buh cedulečku, 
na ňí zlatú literečku. 


Ona z knižek nevjedzela, 
cedulenku prečítala, 


že ona už umrít mosí, 
že z techto svjeta ít mosí. 


„Och, mamičko moja milá, 
došla mi smutná novina, 


že už já dnes umrít mosím, 
že z techto svjeta ít mosím! 


73 


Pote, pleváči, do pola 
a já pújdem ešče s vama!“ 


Ked sa k poledňu chýlilo, 
suníčko sa krvavjelo. 


„Dzite, pleváči, k objedu, 
a já pújdem umrít domú!“ 


Išla mimo cinteríčka, 
zavolala na tacíčka: 


„Múj tacíčku premilený, 
na prach, na mak rozsypaný!“ 
A ked ona domú došla, 

u dverí ím zaplakala: 


„Och, mamičko, mamko moja, 
vyložte mi z truhly šaty, 


vyložte sukňu zelenú, 
co nosím každú ňedzelu, 


rukávečki s taclíčkama, 
už nebudem délej s vama, 


a fjertúšek piekný modrý, 
ten mi bude pod zem dobrý!“ 


XLI. 


Prez hory chodňíček, pri ňem studénečka, 
už ťa zanechávám, moja fjajírečko! 


„Preco mja, múj milý, preco mja zanecháš, 
a snat si ty inú fjajírenku hledáš?“ 


Nehledám, nehledám, naco by mi byla, 
šak sa mi má maci ešče žeňit nedá. 


Pro ludzí falešných lúčit sa mosíme, 
oňi nám závidzá, že sa rádzi máme. 


Ludé milí, ludé, nezávidzte teho, 
šak je to pjekná vjec, do miluje koho! 


Našel sem si, našel fjajírenku inší, 
ale mi nad tebja ňic neňi milejší. 


: Na šaty, na krásu, v všeckem ťi je rovná, 
ale na úprimnost veru neňi možná. 

FAST 
, 


Veselú, dzevečko, veselú svadbu máš, 
enem si pohlédňi, koho na ňí nemáš! 


Nemáš na ňí, nemáš tvojého tacíčka, 
už ťi na ňich roste zelená trávička. 


V tem novém cinteri nedaleko dverí, 
už ťi na ňich roste trávníček zelený. 


„Múj tacíčku milý, staňte vy mi hore, 
nech vám vyžalujem šecky krivdy moje! 


Ked vám ich, tacíčku, začnem žalovaci, 
neňi srce kameň, mosí zaplakaci! 


Múj tacíčku milý, huboko ste lehli, 
aňi ste nás ešče k místu neprivédli! 


Budú nás privádzat druzí cuzí ludé, 
múj tacíčku milý, jak to bez vás bude? 


Múj tacíčku milý, huboko ležíte, 
moja svadba stojí, vy o tem nevíte!“ 


XLIII. 


Já sem synek sám, 
nevím, čeho dočkám, 
cedulenka u richtáre, 

došli pro mja dvá šandáre, 
že sa dostavit mám. 


Matka mja vymúvá, 
že mja ona nedá, 
že je otec starý tuze, 
že on pracovat nemože, 
do bude hospodár? 


Vojáčku, vojáčku, 
smutná služba tvoja, 
ked ťi tambor zabubnuje, 
už vojáček maširuje 


do šírého pola! 


A v šírém poli 
smutný voják stojí, 
tak si on tam rozvažuje, 
své ručičky zalamuje 
po fjajírce svojí. 


Fjajírenko moja, 
popros Pána Boha, 
aby mja tam nezabili, 
ked já budem v patáliji, 
potom budeš moja! 


Ked nebudeš moja, 
budeš bratríčkova, 
a ty preca naša budeš, 
v našem rodze bývat budeš, 
fjajírenko moja! 


Texty piesní nie sú upravené presne podľa súčasných dialektologických zásad, ale s prihliadnutím na široké 
čitateľské určenie podľa želania autora. 


Charakteristika všetkých ťahavých piesní: molto espressívo, tempo väčšiny melódií: un poco rubato, štvrťová 
doba najčastejšie 40—50 MM. 

ZBERATEĽ ROZPRÁVA 
O EVE STUDENIČOVEJ 


Pri svojom putovaní za ľudovou piesňou a slovesnosťou som vždy vyhľadával 
zvlášť nadaných spevákov a rozprávačov, skutočných nositeľov tradícií, vzácne 
osobnosti ľudového umenia. Aj keď ľudové umenie a jeho prejavy sú vlastníctvom 
všetkého ľudu a všetci sa na ňom podieľajú, sú tu jednotlivci ešte zvlášť talentovaní. 
Ľud sám ich vyznamenáva, povoláva na svadby, krstiny i všelijaké slávnosti a rôznym 
spôsobom im preukazuje svoje uznanie. K takým uznávaným a vždy vyhľadávaným 
typom patrila kedysi aj Eva Studeničová. Jej jedinečnosť ma nadchla. V jej 
nedostižnom umení som konečne našiel náprotivok slávnych ľudových maliarok (ako 
Bruderová z Vajnor), vyšívačiek z Jablonice i odinakiaľ na Záhorí a bratislavskom 
okolí. 


Piesne uvedené v tomto vydaní predstavujú výber z 250 piesní, ktoré som zapísal 
u starenky Evy Studeničovej v Svätých Jánoch, teraz Moravský Ján (okres Malacky) 
v decembri 1924 a v januári nasledujúceho roku. Uvedený počet piesní však ani 
zďaleka nevyčerpáva bohatstvo, ktoré uchovávala v pamäti. Bola z tých vzácnych 
nositeľov a reprezentantov spevnej tradície, s ktorými sa stretávame v piesňových 
oblastiach už len celkom ojedinele. Aj keď sa jej hlas vysokým vekom i ťažkým životom 
zastrel, zachovala si nevýslovnú dokonalosť speváckeho podania. Bohaté fioritúry 
nástrojovej určitosti, ktorými hýrilo jej skvelé ornamentálne umenie, neboli tu akousi 
ozdobou improvizačnej povahy, ale nerozlučným, ba základným znakom jej neobyčaj- 
nej reprodukcie. Sú ľudoví speváci azda šťastnejší zo stránky hlasovej, možno navonok 
i temperamentnejší, ale vzdobenom, cifrovanom speve a vzorne vokálnom prednášaní 
piesní bola len jedna Eva Studeničová. Jej neobyčajné podanie tiahlych melódií 
nebolo odchýlkou z pôvodnej domácej tradície — tak sa kedysi spievalo tu na 
Moravskom poli, v svojom čase však už bola osamotená. Bezpochyby v jej vnímavej 
mladosti zastihla ešte starodávne spevné podanie, ktoré už vtedy vyhasínalo, 
a v poslednej chvíli šťastne naň nadviazala. Nestáva sa totiž vľudovom umení, že by 
človek z tradičného prostredia priniesol doňho niečo výlučne nové, čo by pôsobilo ako 
cudzie. I v prípade Evy Studeničovej ide len o obohatenie domáceho spevného 
podania, avšak až po samú hranicu dokonalosti. 


Nemôžem nespomenúť ani jej úžasnú pamäť. Obsiahla takmer celé domáce 
piesňové bohatstvo. Dlhé balady a legendy reprodukovala bez akéhokoľvek zakolísa- 
nia, akoby sa celý život ničím iným nebola zamestnávala. S udivujúcou istotou 
prednášala piesne, ktoré cez celé desaťročia nespievala. Rád priznám, že v starenkinej 
chudobnej izbe som prežil svoje najšťastnejšie a najplnšie zberateľské dni. Prišiel som 
sem vo zvrchovaný čas. Ťažká choroba, ktorá starenku hneď v nasledujúcu jar 
postihla, neoslabila síce jej pamäť, ale ubrala jej na dovtedajšej typickej sviežosti, no 
najmä na dychu. Dlhé honosné šnúry perál, s ktorými si kedysi jej hrdlo tak ľahko 

pohrávalo, akoby sa boli potrhali a perly po jednej tu a tam poroztrácali: krátky dych 
nepozná rozkoše z tejto pôvabnej hry. Starenka to cíti a odtiaľ jej vzdych: „Už neni tej 
pare!“ 


Aj pri svojom vysokom veku a chudobe si zachovala svoju šťastnú letoru. Bývala 
veselá, družná a vtipná. V dobrom rozmare ma žartom nazývala svojím galánom. Môj 
príchod oznamovala susedkám: „Príde mi môj galán. Príde mi môj galán, ale je 
falošný.“ Samozrejme, že falošný. Veď ako inak! Ten veľký, štyridsaťpäťročný vekový 
rozdiel bol predsa len trochu na zváženie. Ale to nijako neškodilo nášmu priateľstvu. 
Kedykoľvek som pobudol za jej Života na Záhorí, odskočil som do Moravského Jána, 
teda ako opravdový galán. 


A tú stokorunu, ktorú som jej odovzdal od Štefana Krčméryho, okúzieného jej 
piesňami, uložila si ako relikviu do modliacej knižky. Myslím, že ju možno nikdy ani 
nerozmenila. 


Táto knižka nemôže ani nechce byť spevníkom. Piesne, ktoré prináša, sú takého 
druhu, že ich nemožno vyspievať ani z najpresnejšieho notového záznamu. Sú to tie 
piesne, o ktorých Leoš Janáček hovorí: „Odložte noty!“ Nedajú sa nijako nacvičiť ani 
spievať nota za notou. Vyzneli by príliš hmotne, vytvárali by kantilénu plnú zábran 
a nutne by skreslili predstavu o skutočnom prednese. Vedeli by to len speváci 
výnimočne talentovaní, ale len tí, ktorí už od detstva vyrastajú v tradíciách tohoto 
kraja a hovoria jazykom domova. Tak je tomu aj so spievaním piesní z iných krajov, 
trebárs s parlandom mužských piesní z detvianskej oblasti, alebo s otvorenými, 
a predsa zvukove kúzelnými dvojhlasmi i trojhlasmi z trenčianskych dolín, a práve tak 
aj s ťahavými lúčnymi piesňami z Liptova a Oravy, alebo s ľúbeznými chorovodmi 
z východného Slovenska a nakoniec vlastne s ľudovým podaním ako takým vôbec. 


Je len prirodzené, že ma viedla zberateľská ctižiadosť, aby som objavil svoju 
ďalšiu Evu Studeničovú. Hľadal som ju po celom Záhorí, ale nenašiel. Ostávala mi už 
len rakúska oblasť Moravského poľa. A tu, v Ranšpurku som zastihol doznievanie 
ozdobného spevu v niekoľkých piesňach v podaní ženy ešte staršej ako Eva 
Studeničová, ktoré pripomínalo jej umenie (pozri môj Slovenský spevník). Nuž predsa 
len spievanie, ktoré tu kedysi pred rokmi opravdu rozkvitalo. Už odišlo a už nikto naň 
nenadviaže. Bol by to opravdový zázrak, keby niekde v tichom ústraní ešte posiaľ žil 
neobjavený jedinečný spevák veľkosti Evy Studeničovej. 


Ľutujem, že roku 1929, keď sa uskutočnila pre československé vedecké ústavy 
a parížsku Sorbonu rozsiahla zvuková dokumentácia, ktorá zachytila vrcholné prejavy 
ľudového umenia hudobného a slovesného, bolo už na Evu Studeničovú neskoro. - 


A tak ako odchádza Eva Studeničová, odchádza i celá plejáda vzácnych 
tradičných ľudových umelcov, roztratených niekde po odľahlých dedinkách, v pravý 
čas neobjavených a nedocenených. Teda už len to, čo sa stihlo zachytiť notami, slovom 
i obrazom a čo z hmotnej kultúry uchovali múzeá i skanzeny, iba to na večné časy 
zostane svedectvom o sile a veľkosti génia slovenského ľudu. 


Moravský Ján 1924 — Martin 1928, 1984 


RE VE 


POCTA 
KAROLOVI PLICKOVI 


V šťastnom čase detstva zbierali sme s mamou mnoho voňavých a krásnych 
vecí. 

Ich podoba, chuť i vôňa určujú dodnes spomienkovú príchuť onoho času. 

Zbierali sme, napríklad, čosi, čo malo krásne metaforické pomenovanie: žitná 
mať. Vyrastalo to zo žitného klasu ako jedno mamutie zrno a voňalo to droždím. 

Zbierali sme ťažké maliny, také naliate šťavou, že rozhranie medzi tekutým 
a pevným sa posunovalo na dotknutie rukou. 

Zbierali sme brusnice a sich neopakovateľnými subtílnymi hroznami sa mi potom 
v noci snívalo. 

Zbierali sme zhmotnených duchov lesa — hríby a bola z toho vášeň silná ako 
láska. 

Zbierali sme materinu dúšku, repík, dobrú myseľ. A rascu, ktorej vôňa potom 
kraľovala na povalách. 

Zbierali sme mnoho voňavých a krásnych vecí. 


Ale zbierať piesne, pane môj... 

Ľudová pieseň, ktorá je svojou podstatou tiež takým voňavým a krásnym darom 
prírody. 

Kvet i plod, ktorý nasýti i vylieči. 

— Bože múj, oče múj! Život múj byl samá bída a trápení... Tady sem sa 
vyplakala, odjela dalej a už sem spívala. — 

To bola dobrá myseľ, to bol kostihoj. 

"To bol rozhovor s bohmi, aký vedia viesť iba živly. 

V tom bola múdrosť štúrovcov, alebo ich osudovo šťastná intuícia: nahmatať túto 
žilku, na ktorej sa plebejskému národu dá merať pulz, vziať mieru jeho srdcu i jeho 
osudu. 

Že na to prišli vlastní, to je predsa len tak trochu pochopiteľné, akože syn sa 
podobá na otca. 

Ale že za tým bez váhania a v krásnom očarovaní sa pustil Pražan Karol Plicka 
— to už je dôvod na hlbokú poklonu. 


Nech je ňou pri jeho veľkom jubileu aj vydanie tejto jeho dávnej, navždy sviežej 
knižočky. 

Veď čo už môže znieť čistejšie ako hlas dieťaťa? 

Hlas veľkého dieťaťa: ľudu, ktorý si zamiloval. 


VA u. 

